Biblija (Tomislav Dretar)/Prvo progonstvo


Prvo progonstvo 

Prvo progonstvo
(2 Krn 36.910)				
					
8 Jojakin imaše osamnaest godina kad postade kraljem i vladaše tri mjeseca u Jeruzalemu. Ime njegovoj majci bijaše Nehušta, kćer Elnatana, iz Jeruzalema. 
9 On činiše što je zlo u očima ALLAHOVIM, tačno kao njegovi očevi.
10 U ono vrijeme, sluge Nabukodonozora, kralja Babilonije, uspeše se protiv Jeruzalema. Grad podnese opsadu. 
11 Nabukodonozor, kralj Babilonije dođe i sam protiv grada kojeg njegove sluge opsjedaše. 
12 Tada Jojakin, kralj Jude, iziđe pred kralja Babilonije, on, njegova majka, njegove sluge, njegovi zapovjednici i njegovi časnici. Osme godine njegove vladavine, kralj Babilonije ga zarobi. 
13 Prema onome što ALLAH bijaše rekao, on odnese sva blaga iz Kuće ALLAHOVE i blaga iz kraljevske kuće; on polomi sve predmete od zlata koje Sulejman, kralj Izraila, bijaše načinio u Hramu ALLAHOVOM. 
14 On progna sav Jeruzalem, sve glavare, sve Bogate ljude, to jest 10.000 prognanika, sve kovinarske zanatlije i bravare; ostade samo sitni narod. 
15 On protjera Jojakina u Babilon kao i kraljevu majku, kraljeve žene, njegove časnike, zemaljske prinčeve, on ih odvede u progonstvo u Babilon. 
16 Sve Bogataše, to jest 7.000, kovinarske zanatlije i bravare, brojem njih tisuću, sve srčane vojnike, kralj Babilonije njih odvede u izgnanstvo u Babiloniju. 
17 Kralj Babilonije postavi kralja, na mjesto Jojakinovo, njegovog strica Matanija, kojem promijeni ime u Sedecijas.